Publication: Magyar Közlöny
Issue: MK-2010-1 (Year: 2010, Number: 1)
Era: contemporary
Section: „3. számú melléklet a 17/2004. (V. 20.) OM rendelethez
Paragraph Index: 1647

b) Tárgyi feltételek: A foglalkozások megtartásához alapvetően csendes, nyugodt helyiségre van szükség, szokásos csoportszobai felszereltséggel (mágneses tábla, székek, matracok). A gyakorlatok specifikus eszközi, tárgyi igénye részletesen a folyamattervben, a megadott szakirodalmakban, illetve a mellékletben található. Melléklet Óraszám Tartalom Részletezés* (Eszközigény) 5.-6. Érzelemfelismerés gyakorlatai x A pedagógus által előkészített, vagy diákok által összegyűjtött képeken (lehet művészeti alkotásról, fénykép, vagy reklámfotó stb.) látható személyek érzelmi állapotainak felismerése, esetleg eljátszása: 2-3 gyerek választ egy képet és egy történetet eljátszik arról, hogy az képen látható személy hogyan került ebbe az érzelmi állapotba. x Érzelmi állapotok kerülnek leírásra kis papírokra, annyi, amennyi az osztálylétszám. Mindenki húz egy papírt és paralingvisztikai jelzésekkel (pl. számokat mondva használja ezeket) próbálja kifejezni a papíron szereplő érzelmi állapotot. Az érzelmek között legyenek alap- és összetett érzelmek, a tanárnak meg kell figyelnie fel kell hívnia a diákok figyelmét a közöttük levő kifejezési- és felismerési különbségekre. x „Némafilmet” nézve a diákok feladata az, hogy a filmrészletben megjelenő összes érzelmi állapotot gyűjtsék össze (lehetőleg a film kevésbé közismert legyen, alkalmasak erre a gyakorlatra pl. a szappanoperák – intenzív, eltúlzott érzelemkifejezés!) (Eszköz: képek, papírok, videó, film) 17.-24. Kirekesztve A diákok szoros kört alkotva megfogják egymás kezét, egyikőjük kívül marad a körön és megpróbál bejutni. Szabály: beszélni nem szabad, nonverbálisan alkalmazza a különböző viselkedésmódokat (agresszív, szubmisszív, asszertív). Utána közös megbeszélés. Majd megfordul a gyakorlat, és bentről, a körből kell kijutnia valakinek. Ezután a két helyzet összehasonlítása következik. Liftjelenet Székekkel kialakításra kerül egy szűk kör, a lift. Ebbe száll be 3 diák. Az a feladatuk, hogy a helyzetet különböző módon oldják meg (agresszív, asszertív, szubmisszív), majd a szerepeket felcserélik. A többiek megfigyelik, melyik megoldás vezet eredményre, illetve mennyire okoz nehézséget egyik viselkedésmódból a másikba váltani. 49.-50. Metamorfózis-játék A csoportból valaki kimegy. A többiek közösen megbeszélik, hogy kire fognak gondolni (lehetőleg jelen levő társukra gondoljanak). Amikor a kitaláló bejön, olyan kérdéseket tesz fel, amelyek úgy kezdődnek, „Mi lenne (a kitalálandó személy), ha…”, folytatásként pedig a metamorfózis tesztből ismert, vagy önmagától kitalált kategóriát mond (pl. Mi lenne, ha állat lenne?). A választ kérheti egy csoporttagtól is, bár érdekesebb, ha bárki mondhatja ötletét a csoportból, és konszenzusra jutnak a választ illetően. A cél, hogy a kitaláló rájöjjön, kire gondolt a csoport. A játék nehezítéseképp a csoport gondolhat magára a kitalálóra is! Minden kitalálás után beszéljük meg mind a kitaláló, mind a kitalált személy érzéseit! 61.-68. Címertervezés Az osztály közösen rajzolja meg saját címerét, amely azután kikerülhet a terem falára is. Üzenetek A diákok tetszőleges számú üzenetet írhatnak bármely társuknak, feladó és címzett nélkül, mindez az üzenet tartalmából kell, hogy kiderüljön. A megírt üzeneteket összegyűjti a pedagógus és ő olvassa fel. A címzett jelentkezik, és megpróbálja kitalálni, ki a feladó. Az üzenet témája kötetlen és minél személyesebb, annál könnyebben „célhoz ér”, de hívjuk fel a figyelmet arra, hogy felolvasásra kerül! Elvarázsolt csapat A diákokat 4 fős csoportokra osztjuk. Az a feladatuk, hogy találjanak egy közös szimbólumot (tárgy, állat, növény stb. – a témakört előre rögzíteni kell, hogy összehasonlíthatóvá váljanak a csoportok szimbólumai), amelyet utána bemutatnak. Majd az egész osztály megpróbál egy közös szimbólumot találni (ez lehet már más témakörben is), amelyet le is rajzolhatnak közösen. Ajánlott irodalmak jegyzéke (játék-, gyakorlat- és tesztgyűjtemények) 1. Bagdy E., Telkes J., 1988, Személyiségfejlesztő módszerek az iskolában, Tankönyvkiadó, Budapest 2. Bánki M. Cs., Flamm Zs., 1992, Agyteszt 1-2 Biográf, h.n. 3. Barrett , J., Williams, G.,1990, Teszteld önmagadat, Jószöveg Műhely Könyvkiadó, Budapest 4. Dúll A., Varga K., 1994, Általános pszichológiai gyakorlatok II. Motiváció és emóció, Figyelem, Gondolkodás és tudat, Nemzeti Tankönyvkiadó, Budapest 5. Gabnai K., 1993, Drámajátékok gyermekeknek, fiataloknak, felnőtteknek, Marcibányi Művelődési Központ, Budapest 6. Heit G. (szerk.), 1980, Önismereti játékok és beszélgetések, NPI, Budapest 7. Rudas J., 1990, Delfi örökösei. Önismereti csoportok: elmélet, módszer, gyakorlatok, Gondolat, Budapest 8. Tóth L., 2000, Pszichológiai módszerek a tanulók megismeréséhez, Kossuth Egyetemi Kiadó, Debrecen Ajánlott irodalom (témaspecifikus, elméleti felkészüléshez, beszélgetések levezetéséhez) Atkinson, R.L., Atkinson, R.C., Smith, E.E., Bem. D.J., Nolen-Hoeksema,S., 1999, Pszichológia, Osiris Kiadó, Budapest Barkóczi I., Séra L., (szerk.),1989, Érzelem és érzelemelméletek, Tankönyvkiadó, Budapest Gordon, T., 1989, A tanári hatékonyság fejlesztése. T.E.T., Gondolat, Budapest Mohás L., 1979, Találkozás önmagunkkal, Móra, Budapest Érzelemfelismerés és -kifejezés Pease, A., 1991, Testbeszéd, Park Kiadó, Budapest Atkinson, R.L., Atkinson, R.C., Smith, E.E., Bem. D.J., Nolen-Hoeksema, S., 1999, Pszichológia, Osiris Kiadó, Budapest Kozéki B., 1983, A fegyelmezett személyiség kialakítása, Tankönyvkiadó, Budapest Mérei F., Szakács F., (vál.), 1975, Csoportdinamika. Válogatás Kurt Lewin műveiből, Közgazdasági és Jogi Könyvkiadó, Budapest Agresszió Ranschburg J., 1987, Félelem, harag, agresszió, Tankönyvkiadó, Budapest Proszociális érzelmek Barkóczi I., Séra L., (szerk.),1989, Érzelem és érzelemelméletek, Tankönyvkiadó, Budapest Dainow, S., 1991, Segítség! Serdülök!, Park Kiadó, Budapest Hankiss Á., 1978, A bizalom anatómiája, Magvető, Budapest Szeretet, barátság, szerelem Mérei F.,1996, Közösségek rejtett hálózata, Osiris Kiadó, Budapest Szexualitás Füst Milán,1986, Szexuál-lélektani elmélkedések, Helikon, Budapest Bálint I.,1980, Megelőzés-gyógyítás-rehabilitáció. Válogatás az AlkohológiaI -IX. évfolyamából, Medicina, Budapest Szenvedélyek Kolozsi B., 1992, Deviancia, Gondolat, Budapest

Source: https://magyarkozlony.hu/hivatalos-lapok/7329b4f3e9e299090f09eb5f8d4d93e3e0bd4498/dokumentumok/7a31f587703ba0815b40a53569b4bf7f7e834456/letoltes